title: Jeulutông
text: Ôn jeulutông nyan ramphak jitimoh bak tangkèe ngon meusapat bak saboh teumpat lam rupa meulingka. Lam saboh lingka na 6 sampoe 8 ôn. Tiep saboh lingka nyan meuklèh ngon atôt nyang panyang nyang kiwieng u ateueh. Na bida rupa ôn jeulutông nyang timoh bak tanoh thô ngon jeulutông nyang timoh nibak tanoh paya. Ôn jeulutông nibak tanoh thô leubèh rayek, lipéh ngon ujông ôn tincu. Meunyo ôn nyang jitimoh nibak bak jeulutông paya, teubai ngon ujông ôn meukuwien u dalam (u meuyub). Meunan cit bak jeulutông di Acèh ônjih leubèh rayek nibak jeulutông nyang na di Kalimantan.